Opgeskorte vonnis ná hy glo broerskind verkrag‘n Man van Mpumalanga wat daarvan beskuldig word dat hy sy vyfjarige broerskind verkrag het, het Dinsdag ‘n opgeskorte vonnis gekry in die Nelspruit-streekshof. Die 43-jarige man is op 24 Januarie 2011 in hegtenis geneem nadat die meisie beweer het sy is die vorige dag deur hom verkrag. Die man het onskuldig gepleit op aanklag van verkragting, maar is skuldig bevind aan seksuele aanranding nadat die klag verander is. Landdros Erwin Sithole sê die beskuldigde se ma het onbewustelik bewyse vernietig nadat sy haar vingers gebruik het om die kind se private dele te ondersoek. Sithole het die man tot vier jaar tronkstraf gevonnis, waarvan vyf jaar opgeskort is. Hy sê die beskuldigde se naam sal in die register van seksuele oortreders geplaas word.